[ca] Introducció: La fibromiàlgia (FM) és una malaltia que es caracteritza pel dolor crònic que perjudica la qualitat de vida de les persones. Objectius: Comparar l'efectivitat del tractament multidisciplinari (TM) amb l'efectivitat de les activitats que es realitzen a l'Associació de Malalts de FM i analitzar el significat de la FM segons la perspectiva de gènere femení. Metodologia: El grup d'intervenció (n = 23) va realitzar un TM de deu sessions i el grup de control (n = 23) va realitzar les activitats de l'Associació de Malalts de FM i se'n va comparar l'efectivitat a través del qüestionari de l'impacte de la FM-FIQ. Per a analitzar les dades obtingudes es van aplicar els testos estadístics U de Mann-Whitney, Wilcoxon i la regressió logística uni i multivariable i es van estudiar les variables associades a la no milloria del FIQ. A més, es va realitzar un estudi qualitatiu a través d'entrevistes semiestructurades de caire biogràfic i a través de l'anàlisi de les narratives es va poder accedir a les categories que aquest abordatge metodològic pretenia analitzar. Resultats: No existeixen diferències significatives del FIQ postintervenció dels dos grups, però tots van millorar significativament. Es van detectar variables associades a la no milloria del FIQ (nivell educatiu i edat). L'anàlisi de les narracions mostra com els malestars que refereixen les dones es produeixen quan no són capaces d'assolir els rols de gènere femenins i les normes patriarcals. Aquesta situació promou una pèrdua de la identitat i, amb un intent de reconvertir aquesta situació, apareixen els autocàstigs i les mortificacions que ocasionen les manifestacions psíquiques i físiques pròpies de la FM. Conclusions: És important estudiar les variables sociodemogràfiques dels participants perquè condicionen l'efectivitat del TM. Les narracions emfatitzen la transcendència de debatre els models i els rols de gènere femenins i la necessitat d'emprar models biopsicosocials que permetin situar l'experiència individual "amb" i "en" la malaltia.

[en] Introduction: Fibromyalgia (FM) is a disease characterized by chronic pain that harms the people's quality of life. Objectives: To compare the effectiveness of multidisciplinary treatment (MT) with the effectiveness of activities that are carried out in association with FM patients and to analyse the meaning of FM from a female gender perspective. Methodology: The intervention group (n = 23) underwent an MT of 10 sessions and the control group (n = 23) carried out the association activities of FM patients. The effectiveness of these actions was compared using the questionnaire on the impact of FM-FIQ. The data obtained were analysed using U-Mann-Whitney, Wilcoxones and unit and multivariable logistic regression, and the variables associated with the non-FIQ improvement were studied. In addition, a qualitative study was carried out using semi-structured biographical interviews and the categories that this methodological approach sought to analyse were accessed by the analysis of narratives. Results: there are no significant differences in the post-intervention FIQ of the two groups, but all of them significantly improved. We detected variables associated with non-FIQ improvement (educational level and age). The analysis of the stories shows the discomfort that women refer to when they are unable to comply with gender roles and patriarchal norms. This situation promotes a loss of identity and, in an attempt to reverse this situation, leads to the self-punishment and self-harm that cause the psychic and physical manifestations of FM appear. Conclusions: It is important to study the sociodemographic variables of the participants because these condition the effectiveness of MT. The stories emphasize the importance of debating female models and gender roles and the need to use biopsychosocial models that can situate individual experience with and within the disease